אצל הדודה והדוד

"אצל הדודה והדוד" הוא שיר שכתב, הלחין וביצע דני סנדרסון בשנת 1987. השיר, המשלב אלמנטים של מוזיקה אלקטרונית, נכלל באלבומו חכם על קטנים והגיע למקום השישי במצעד השנתי של רשת ג' בשנת תשמ"ז (במצעדים השבועיים של התחנה הגיע למקום הראשון ביולי 1987). השיר נכלל באלבומו השלישי של סנדרסון, "חכם על קטנים". סנדרסון הבהיר שהעלילה מומצאת ולא נובעת מניסיון אישי. השיר התחיל מאליטרציה שמצאה חן בעיניו ("הדודה והדוד"), וסביב זה הוא בנה את כל הסיפור. הוא סיפר: פעם הייתי במלון ופינטזתי שאני חבר בלהקת רוק כבד ולפני שאני עושה צ'ק אאוט, אני זורק את הטלוויזיה מהחלון. אבל איכשהו תמיד מצאתי את עצמי למטה בקבלה, מדווח שאכלתי קצת מהבוטנים שבמיני־בר ושואל אם יש תוספת תשלום. אהבתי את האליטרציה של הדודה והדוד. התחלתי עם המשפט הזה ואז, כמו כל עיתונאי טוב, חיפשתי את חמש המ"מים: מה קרה, למי קרה, מתי, באיזה מקום ומדוע. — דני סנדרסון, 2022 לשיר הופק וידאו קליפ בבימויו של מוטי קירשנבאום ובהשתתפות ירון לונדון וצחי בוקששתר. הקליפ מציג דוד ודודה היוצאים לחופשה ביוון ומשאירים בידי סנדרסון את ביתם. סנדרסון עורך מסיבה רבת משתתפים שהורסת את הבית, וכשהדודה והדוד חוזרים מן החופשה הם נדהמים לגלות את כל אשר נעשה. קטעים מהקליפ צולמו בפארק המים אשקלונה, שנפתח באותה תקופה. הקליפ, שהופק בעלות של 10,000 דולר, היה אחד הקליפים היקרים שנוצרו עד אז בישראל. הוא שודר פעמים רבות וקידם את אלבומו של סנדרסון ואת המופע שלו. הוא זכה בתואר "קליפ השנה".[דרושה הבהרה] סנדרסון ציין שנעשו פניות לכמה אישים להשתתף בקליפ לפני שהגיעו לירון לונדון, אך כולם סירבו. ב־28 באוגוסט 2017 יצאה גרסת כיסוי לשיר בביצוע הזמרות הישראליות נועה קירל ואגם בוחבוט. את השיר הפיק תומר בירן והוא יצא בחסות "רוברטו מיוזיק". לאחר יציאתו דורג השיר במקום השלישי במצעד ההשמעות הישראלי של מדיה פורסט, הראשון במצעד ה-TV של מדיה פורסט, והשביעי במצעד של גלגלצ. במקור יצא השיר כפרסומת לבזק, שבה שחזרו קירל ובוחבוט את עלילת הקליפ המקורי של סנדרסון, עם גידי גוב בתפקיד הדוד שיוצא לחופשה. בעקבות הצלחתו הארצית של הסרטון, העלתה קירל מחדש את הפרסומת כווידאו קליפ בערוץ היוטיוב שלה, ובמהרה הוא הפך לוויראלי ולכן יצא כסינגל רשמי. נכון למרץ 2023, מונה הצפיות של הקליפ עומד על כ־21 מיליון צפיות, מה שהופך אותו לשלישי הנצפה ביותר של קירל ושל בוחבוט. סנדרסון הגיב על הביצוע של קירל ובוחבוט: ”ביצוע מעולה. עשה טוב לשיר.” בדצמבר 2017 הופיעה קירל לבדה עם השיר בתוכנית "מחר שבת" ברשת 13. אקורדי השיר "אצל הדודה והדוד" באתר Tab4u סרטון השיר "אצל הדודה והדוד" באתר יוטיוב מילות השיר "אצל הדודה והדוד" באתר שירונט אצל הדודה והדוד (גרסת קירל ובוחבוט, 2017), סרטון באתר יוטיוב מיקום שיא במצעד השבועי של רשת ג' (1), 28 ביולי 1987, באתר פזמונט, בדיקה אחרונה ב־28 באוקטובר 2022 המצעד השנתי לשנת תשמ"ז של רשת ג', באתר פזמונט, בדיקה אחרונה ב־28 באוקטובר 2022 רז שכניק, סיפורי דני (קובץ PDF), באתר של דני סנדרסון (צילום כתבה ב"ידיעות אחרונות"), 27 במאי 2022, בדיקה אחרונה ב־26 באוקטובר 2022 הדודה והדוד, סרטון באתר יוטיוב אדר אבישר וטל שחף, העתיד שייך ל'קליפ', מעריב, 14 ביוני 1988 טל פרי, בחירות עד פופ, מעריב, 21 באוקטובר 1988 נטע חוטר, ‏הדור החמוד, באתר ‏מאקו‏, 7 בספטמבר 2017 Rabbi.co.il - Gil Rabbi/ Rabbi interactive, Roberto Models Agency - רוברטו סוכנות דוגמנות - music, באתר www.roberto.co.il מקום 3 במצעד ההשמעות הישראלי השבועי של "מדיה פורסט" (יש לבחור "שירים מובילים – רדיו – ישראלי", שנה: 2017, שבוע 40: 1 באוקטובר 2017 – 7 באוקטובר 2017), באתר מדיה פורסט, 7 באוקטובר 2017, בדיקה אחרונה ב־28 באוקטובר 2022 אילן גטניו, ערן סויסה, אתם צפיתם – שנת 2017 ביוטיוב, באתר ישראל היום, 6 בדצמבר 2017, בדיקה אחרונה ב־28 באוקטובר 2022 המצעד השבועי 19.10.2017, באתר glz.co.il נועה קירל - הערוץ הרשמי, באתר YouTube נועה קירל - הערוץ הרשמי (2017-08-28), נועה קירל ואגם בוחבוט - אצל הדודה והדוד 2017, נבדק ב-2018-04-29 נועה קירל - הערוץ הרשמי, באתר YouTube אגם בוחבוט - הערוץ הרשמי, באתר YouTube המצעד הרשמי של גלגלצ, 19 באוקטובר 2017, באתר גלי צה"ל, 19 באוקטובר 2017, בדיקה אחרונה ב־28 באוקטובר 2022 המצעד השנתי לשנת תשע"ח של רשת ג', באתר פזמונט, בדיקה אחרונה ב־28 באוקטובר 2022 נועה קירל במחר שבת: יש בי אהבה, טיקיטאס ואצל הדודה והדוד, באתר יוטיוב